《和闽人龚玉峰韵》
宋代·何梦桂

猛拍阑干赋感伤，十年往事几回肠。
宁能璧与头俱碎，安得车将臂怒当。
太傅长沙悲鹏鸟，中郎北海牧羝羊。
天荒地老英雄尽，万古青山只故常。

作者简介：淳安人，生卒年均不详，约宋度宗咸淳中前后在世。咸淳元年，（公元一二六五年）进士，为太常博士，历监察御史官，大理寺卿。引疾去，筑室小酉源。元至元中，屡召不起，终于家。梦桂精于易，著有易衍及中庸，致用。